യുവേഫ സൂപ്പര് കപ്പ് കിരീടം ചെല്സിക്ക് യുവേഫ സൂപ്പര് കപ്പ് കിരീടം ചെല്സിക്ക്. കലാശ പോരില് വിയ്യാറയലിനെയാണ് ചെല്സി തോല്പ്പിച്ചത്. അധികമസയത്തേക്ക് നീണ്ട മത്സരത്തില് പെനാല്റ്റി ഷൂട്ടൗട്ടില് അഞ്ചിനെതിരെ ആറ് ഗോളുകള്ക്കാണ് ചെല്സി കപ്പടിച്ചത്. മത്സരം തുടങ്ങുമ്ബോള് മികച്ച ഫോമില് കളിയാരംഭിച്ച ചെല്സി സംഘത്തിന് എന്നാല് ആദ്യ പകുതിക്ക് ശേഷം തിരിച്ചടി നേരിട്ടു. ഷൂട്ടൗട്ടിന് മിനിറ്റുകള് മുന്പാണ് ചെല്സിയുടെ ഗോള്കീപ്പറെ തോമസ് ട്യൂച്ചല് മാറ്റിയത്. എഡ്വേര്ഡ് മെന്ഡിക്ക് പകരം കെപ്പയെ കൊണ്ടുവന്ന ആ തീരുമാനം തെറ്റായില്ല. എതിര് ടീം ക്യാപ്റ്റന് റൗള് ആല്ബിയോളിന്റെ സ്പോട്ട് കിക്ക് അടക്കം സേവ് ചെയ്ത് ചെല്സിയുടെ നാടകീയ വിജയത്തിന് കാരണമായത് സബ് ഗോള്കീപ്പറായ കെപ്പയാണ്. Read Also : ക്ലബ് ഫുട്ബോളില് എവേ ഗോള് നിയമം റദ്ദാക്കി യുവേഫ വടക്കന് അയര്ലന്ഡില് ആദ്യമായാണ് സൂപ്പര് കപ്പ് മത്സരം സംഘടിപ്പിക്കുന്നത്. 13,000 കാണികള് സാക്ഷ്യം വഹിച്ച മത്സരം നടന്നത് ബെല്ഫാസ്റ്റ് സ്റ്റേഡിയത്തിലായിരുന്നു. കൊവിഡ് മഹാമാരിക്ക് ശേഷം ഇത്രയധികം കാണികള് ഒത്തുചേരുന്ന ആദ്യ കായിക ഇനമായിരുന്നു യുവേഫ സൂപ്പര് കപ്പ്. Story Highlight: chelsea won uefa super cup